wannaphong/clean_thaiwikipedia huggingface dataset:
# คณะการแพทย์บูรณาการ มหาวิทยาลัยเทคโนโลยีราชมงคลธัญบุรี
คณะการแพทย์บูรณาการ มหาวิทยาลัยเทคโนโลยีราชมงคลธัญบุรี (อังกฤษ : Faculty of Integrative Medicine) เป็นหน่วยงานในสังกัดมหาวิทยาลัยเทคโนโลยีราชมงคลธัญบุรี จัดการเรียนการสอนในหลักสูตรด้านวิทยาศาสตร์สุขภาพ (เดิมชื่อ วิทยาลัยการแพทย์แผนไทย)

 ประวัติ 
 พ.ศ. 2542 สถาบันเทคโนโลยีราชมงคล วิทยาเขตปทุมธานี ร่วมกับสถาบันการแพทย์แผนไทย กรมการแพทย์ กระทรวงสาธารณสุข จัดทำหลักสูตรระดับประกาศนียบัตรวิชาชีพชั้นสูง (3 ปี) สาขาวิชาวิทยาศาสตร์สุขภาพ (การแพทย์แผนไทยประยุกต์) เพื่อดำเนินการเรียนการสอนขึ้นในสถานศึกษาของรัฐเป็นแห่งแรก
 พ.ศ. 2544  ได้มีการเปิดสถานพยาบาลการแพทย์แผนไทยประยุกต์ราชมงคล วิทยาเขตปทุมธานี เพื่อให้บริการตรวจ วินิจฉัยโรคประกาศสถาบันเทคโนโลยีราชมงคล เรื่อง การจัดตั้งสถานพยาบาลการแพทย์แผนไทยประยุกต์ราชมงคล วิทยาเขตปทุมธานี
 พ.ศ. 2547 ได้ขยายเปิดทำการเรียนการสอนในระดับปริญญาตรี ในหลักสูตรวิทยาศาสตรบัณฑิต  วิชาเอกการแพทย์แผนไทยประยุกต์ (4 ปี และ 2 ปีต่อเนื่อง) ในสังกัดคณะวิทยาศาสตร์ 
 25 ธันวาคม พ.ศ. 2549 ได้ประกาศจัดตั้งเป็นวิทยาลัยการแพทย์แผนไทยอย่างเป็นทางการ
พ.ศ. 2564 ได้ประกาศเปลี่ยนชื่อเป็น คณะการแพทย์บูรณาการ

 หลักสูตร 
คณะการแพทย์บูรณาการ มหาวิทยาลัยเทคโนโลยีราชมงคลธัญบุรี จัดการเรียนการสอนระดับปริญญาตรีใน 3 หลักสูตร และจัดการเรียนการสอนระดับปริญญาโท 1 หลักสูตร ภายใต้สาขาวิชาการแพทย์บูรณาการ ดังนี้
 หลักสูตรการแพทย์แผนไทยประยุกต์บัณฑิต สาขาวิชาการแพทย์แผนไทยประยุกต์ 
 หลักสูตรวิทยาศาสตรบัณฑิต สาขาวิชาสุขภาพและความงาม 
 หลักสูตรวิทยาศาสตรบัณฑิต สาขาวิชานวัตกรรมผลิตภัณฑ์ธรรมชาติ 
หลักสูตรวิทยาศาสตรมหาบัณฑิต สาขาวิชาการแพทย์ทางเลือก (หลักสูตรนานาชาติ)

 หน่วยงานภายในสังกัด 
 สถานพยาบาลการแพทย์แผนไทยประยุกต์ราชมงคลธัญบุรี
 บัวสปา
 โรงงานผลิตยา
 ศูนย์ผลิตและบริการวิชาการผลิตภัณฑ์เพื่อสุขภาพและความงาม
 ศูนย์การศึกษาต่อเนื่องการแพทย์บูรณาการและวิทยาการสุขภาพ
 ศูนย์การแพทย์บูรณาการ (คลองหก)

ทำเนียบผู้อำนวยการ/คณบดี
 รศ.ดร.ประเสริฐ  ปิ่นปฐมรัฐ (2549-2554)
 นางสาวพรทิพย์  ตันติวงศ์ (2554-2562)
 ผศ.ดร.สิริภัทร ชมัฒพงษ์ (2562-2566)
 ดร.ไฉน น้อยแสง (2566-ปัจจุบัน)
# ไรด์ (วงดนตรี)
ไรด์  เป็นวงดนตรีออลเทอร์นาทิฟร็อกจากออกซฟอร์ด ประเทศอังกฤษ นำโดยแอนดี้ เบลล์และมาร์ก การ์ดเนอร์ ไรด์ได้เปิดตัวสามอีพี ระหว่างเดือนมกราคมและกันยายน ในปี 1990 ได้แก่ Ride, Play และ Fall ทั้งสามอีพีได้ติด UK top 75, กับอีพี Play และ Fall ที่ได้ติดท็อป 40Strong, Martin C. (2003) "Ride", in The Great Indie Discography, Canongate, ISBN 1-84195-335-0

ต่อมาในปี 1996 หลังจากออกอัลบั้ม Tarantula พวกเขาก็ได้แยกวง แอนดี้ เบลล์ย้ายไปเป็นมือเบสของวงโอเอซิส ในปี 2001 วงไรด์รวมตัวกันอีกครั้งเพื่อแสดงในรายการโทรทัศน์ ก่อนจะประกาศรวมตัวอีกครั้งในปี 2014 อัลบั้มที่ 5 ของพวกเขา Weather Diaries จะออกวางจำหน่ายวันที่ 16 มิถุนายน 2017

ผลงาน
อัลบัม 
Nowhere  (1990) 
Going Blank Again (1992)
Carnival of Light (1994)
Tarantula (1996)

อัลบัมรวมเพลงและอัลบัมบันทึกการแสดงสด
Smile (1990) Sire/Creation 
Kaleidoscope (1991) Sire 
Grasshopper (1992) Sire/Warner Bros. 
Cosmic Carnival (1994) Sire 
Live Light (1995) Mutiny/Elektra 
Ride (Box Set) (2001) Ignition 
OX4 The Best of Ride (2001) Ignition 
Firing Blanks (ไม่จำหน่าย Recordings 1988–95) (2001) 
Live Reading Festival 1992 (2001) 
Waves (BBC Radio One sessions) (2003) 

ซิงเกิลและอีพี

1990 Ride EP #71   
1990 Play EP #32   
1990 Fall EP #34   
1991 "Taste"  #24 
1991 "Vapour Trail"  
1991 Today Forever EP #14   
1992 "Leave Them All Behind" #9 #20
1992 "Twisterella" #36 #12  
1993 "Union City Blue"    
1994 "Birdman" #38  
1994 "How Does It Feel to Feel?" #58   
1994 "I Don't Know Where It Comes From" #46  
1994 Live EP    
1996 "Black Nite Crash" #67 
2002 Coming Up For Air EP
# ปีเอนซา
ปีเอนซา  เป็นเมืองที่ตั้งอยู่ในจังหวัดซีเอนาในแคว้นตอสคานาในประเทศอิตาลี ปีเอนซาตั้งอยู่ในวัลดอร์ชา (Val d'Orcia) ทางตอนกลางของอิตาลีระหว่างเมืองมอนเตปุลชาโนกับมอนตัลชีโน เป็นเมืองสัญลักษณ์ของสมัยฟื้นฟูศิลปวิทยาหรือ "touchstone of Renaissance urbanism"Nicholas Adams, "The Acquisition of Pienza 1459-1464" The Journal of the Society of Architectural Historians 44.2 (May 1985), pp. 99-110. Adams details the piecemeal acquisition of parcels of land by Pius II. 

ในปี ค.ศ. 1996 องค์การ การศึกษา วิทยาศาสตร์ และวัฒนธรรมแห่งสหประชาชาติก็ประกาศให้ปีเอนซาให้เป็นเมืองมรดกโลกทางวัฒนธรรมUNESCO:Archaeological Area of Agrigento และในปี ค.ศ. 2004 หุบเขาทั้งหมด -- วัลดอร์ชา -- ก็ได้รับการประกาศให้เป็นภูมิทัศน์วัฒนธรรมของโลก
# แฟร์รารา
แฟร์รารา  เป็นเมืองที่ตั้งอยู่ในแคว้นเอมีเลีย-โรมัญญาในประเทศอิตาลี แฟร์ราราเป็นเมืองหลวงของจังหวัดแฟร์รารา

แฟร์ราราตั้งอยู่ประมาณ 50 กิโลเมตรทางตะวันออกเฉียงเหนือของโบโลญญาบนฝั่งโปดิโวลาโนซึ่งเป็นแควของแม่น้ำโป ตัวเมืองมีถนนกว้างและวังและคฤหาสน์มากมายจากคริสต์ศตวรรษที่ 14 และ 15 เมื่อเป็นที่ตั้งสำนักของตระกูลเอสเต ความงามและความสำคัญทางวัฒนธรรมของแฟร์ราราทำให้ได้รับการขึ้นทะเบียนเป็นมรดกโลกในปี ค.ศ. 1999UNESCO:Archaeological Area of Agrigento
# เวโรนา
เวโรนา  เป็นเมืองที่ตั้งอยู่ในจังหวัดเวโรนา แคว้นเวเนโตในประเทศอิตาลี เวโรนาเป็นหนึ่งในเจ็ดเมืองหลวงของทางตอนเหนือของอิตาลี เวโรนาเป็นสถานที่ที่ดึงดูดนักท่องเที่ยวด้วยเหตุที่มีความสำคัญทางศิลปะและวัฒนธรรมที่เห็นได้งานนิทรรศการประจำปีหลายงาน โรงละคร และอุปรากรในโรงละครกลางแจ้งที่สร้างโดยโรมัน

เวโรนาเป็นเมืองสำคัญในประวัติศาสตร์และเศรษฐกิจจากตำแหน่งที่ตั้งทางภูมิศาสตร์ที่ตั้งอยู่ตรงโค้งของแม่น้ำอดิเจ (Adige River) ไม่ไกลจากทะเลสาบการ์ดา ที่ตั้งนี้ทำให้เกิดน้ำท่วมขึ้นหลายครั้งจนกระทั่ง ค.ศ. 1956 เมื่อมีการสร้างอุโมงค์โมริ-ทอร์โบเลที่เป็นทางระบายน้ำ 500 คิวบิคเมตรลงไปในทะเลสาบการ์ดาเมื่อมีความจำเป็น อุโมงค์ลดสถิติน้ำท่วมทุกเจ็ดสิบปีไปเป็นทุกสองร้อยปี

ในปี ค.ศ. 2000 องค์การ การศึกษา วิทยาศาสตร์ และวัฒนธรรมแห่งสหประชาชาติก็ประกาศให้เวโรนาเป็นเมืองมรดกโลกทางวัฒนธรรมUNESCO:Archaeological Area of Agrigento
# อูร์บีโน
อูร์บีโน  เป็นเมืองที่ตั้งอยู่ในจังหวัดเปซาโรและอูร์บีโน แคว้นมาร์เค ประเทศอิตาลี อูร์บีโนเป็นเมืองที่มีความสำคัญทางประวัติศาสตร์ในวัฒนธรรมสมัยฟื้นฟูศิลปวิทยาที่เป็นลักษณะเฉพาะตัวโดยเฉพาะในสมัยของเฟเดรีโก ดา มอนเตเฟลโตร ดยุกแห่งอูร์บีโนระหว่าง ค.ศ. 1444 ถึง ค.ศ. 1482 ตัวเมืองเป็นกระจุกอยู่เนินสูงรอบวังดยุคที่ยังคงรักษาความงามอย่างเมืองของยุคกลางอย่างไม่เปลี่ยนแปลง อูร์บีโนเป็นที่ตั้งของมหาวิทยาลัยอูร์บีโนที่ก่อตั้งในปี ค.ศ. 1506 และเป็นเมืองศูนย์กลางของบิชอปแห่งอูร์บีโน สิ่งก่อสร้างที่สำคัญที่สุดของเมืองคือปาลัซโซดูกาเล อูร์บีโนที่สร้างใหม่โดยลูเชียโน ลอรานา

ในปี ค.ศ. 1998 องค์การ การศึกษา วิทยาศาสตร์ และวัฒนธรรมแห่งสหประชาชาติก็ประกาศให้อูร์บีโนเป็นเมืองมรดกโลกทางวัฒนธรรมUNESCO:Archaeological Area of Agrigento
# ซานตามารีอาเดลเลกราซีเอ (มิลาน)
ซานตามารีอาเดลเลกราซีเอ (, "พระแม่มารีแห่งพระหรรษทาน") เป็นโบสถ์และคอนแวนต์ของคณะดอมินิกัน ตั้งอยู่ที่เมืองมิลานในประเทศอิตาลี UNESCO: Santa Maria delle Grazie ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1980

โบสถ์ซานตามารีอาเดลเลกราซีเอมีชื่อเสียงเพราะเป็นที่ตั้งของจิตรกรรมฝาผนัง "พระกระยาหารมื้อสุดท้าย" ที่เขียนโดยเลโอนาร์โด ดา วินชีภายในหอฉันของคอนแวนต์

 ประวัติ 
ดุ๊กแห่งมิลาน ฟรันเชสโกที่ 1 สฟอร์ซาเป็นผู้สั่งให้สร้างคอนแวนต์ของคณะดอมินิกันและโบสถ์ในวังที่เป็นที่ตั้งของชาเปลที่อุทิศให้แก่พระแม่มารีแห่งพระหรรษทาน (St. Mary of the Graces) 

สถาปนิกหลักคือกวีนีฟอร์เต โซลารี (Guiniforte Solari) คอนแวนต์สร้างเสร็จในปี ค.ศ. 1469 และโบสถ์มาสร้างเสร็จทีหลัง ลูโดวีโก สฟอร์ซา ดุ๊กคนใหม่ตัดสินใจใช้โบสถ์นี้เป็นสถานที่บรรจุศพของตระกูลสฟอร์ซา และสร้างอารามใหม่และมุขตะวันออกที่มาเสร็จในปี ค.ศ. 1490

เบอาตรีเช เดสเต ภรรยาของลูโดวีโกได้รับการบรรจุในโบสถ์ในปี ค.ศ. 1497

มุขตะวันออกของโบสถ์เชื่อกันว่าสร้างโดยโดนาโต บรามันเต แต่ไม่มีหลักฐานสนับสนุน เพียงแต่บรามันเตมาพำนักอยู่ที่มิลานในช่วงเวลานั้น
# อีเอ็มไอ
อีเอ็มไอกรุ๊ป  (หรือเรียกว่า อีเอ็มไอมิวสิก และ อีเอ็มไอ) เป็นกลุ่มธุรกิจและกลุ่มค่ายเพลงที่ใหญ่ที่สุดในอุตสาหกรรมการบันทึกเสียง เป็นหนึ่งในสี่ค่ายเพลงยักษ์ใหญ่ หรือที่เรียกกันว่า บิ๊กโฟร์(Big Four) ก่อตั้งขึ้นในวันที่ 31 มีนาคม พ.ศ. 2474 

อีเอ็มไอ  ปัจจุบัน เป็นบริษัทในเครือ ยูนิเวอร์แซลมิวสิกกรุ๊ป และ โซนี่ มิวสิก

และ วอร์เนอร์มิวสิกกรุ๊ป
# ตอร์เรอันนุนซีอาตา
ตอร์เรอันนุนซีอาตา  เป็นเมืองที่ตั้งอยู่ในจังหวัดนาโปลีในแคว้นคัมปาเนียในประเทศอิตาลี ตอร์เรอันนุนซีอาตาตั้งอยู่ที่อ่าวเนเปิลส์ที่เชิงภูเขาไฟวิสุเวียสและถูกทำลายเมื่อภูเขาไฟระเบิดในปี ค.ศ. 79 และในปี ค.ศ. 1631 เมืองนี้ก็รูจักในภาษาเนเปิลส์ท้องถิ่นว่า ตอร์เรนุนซีอาตาTorre Nunziata, nap.wikipedia

ตอร์เรอันนุนซีอาตาเป็นที่ตั้งของโรงงานทำเหล็ก, ผลิตอาหารสำเร็จรูปและพาสตา และรวมทั้งการนาวี, การผลิตอาวุธ และยารักษาโรค

ในปี ค.ศ. 1997 องค์การ การศึกษา วิทยาศาสตร์ และวัฒนธรรมแห่งสหประชาชาติก็ประกาศให้ตอร์เรอันนุนซีอาตาเป็นเมืองมรดกโลกทางวัฒนธรรมUNESCO:Archaeological Area of Agrigento
# ฟอนต์เพื่อชาติ
ฟอนต์เพื่อชาติ เป็นการประกวดไทป์เฟซอักษรไทยเพื่ออุตสาหกรรมการพิมพ์ จัดโดยชมรมการจัดพิมพ์อิเล็กทรอนิกส์ไทย (Thai Electronics Publishing Club: TEPCLUB) เมื่อ พ.ศ. 2545-2546 ด้วยจุดมุ่งหมายเพื่อให้แบบอักษรเป็นตัวพิมพ์มาตรฐาน สำหรับใช้เป็นตัวพิมพ์ในเนื้อหาข้อความ และเผยแพร่สู่สาธารณชนโดยไม่คิดค่าใช้จ่าย

แบบตัวพิมพ์ที่ได้รับรางวัลมี 10 แบบ ได้แก่
 อักษราเมธี (Aksaramatee) โดย ไพโรจน์ เปี่ยมประจักพงษ์ และ บวร จรดล
 จุฬาน่ารัก (ChulaNarak) โดย จักรินทร์ สิงห์หนู
 ซีเอ็ม ประสานมิตร (CmPrasanmit) โดย สมศักดิ์ งามรุ่งวิเชียร และ กัลยาณมิตร นรรัตน์มิตรพุทธิ
 ดีซี-ปาลมงคล (DC-Palamongkol) โดย เดชา วุ้นก้อน
 ฟ้อนเล็บ (FonLeb) โดย สุชาติ วิวัฒน์ตระกูล
 หิมพานต์ (Himmaparnt) โดย โอภาส บุญครองสุข
 คณิกา (KaniGa) โดย เอกลักษณ์ เพียรพนาเวช
 นาคราช (Nakaracha) โดย ชัยชาญ เรืองเจริญผล
 พีเอสเค สมาร์ท (Psk Smart) โดย ศุภกิจ เฉลิมลาภ
 เอสอาร์ ฟ้าใหม่ (SR FahMai) โดย ไพโรจน์ ธีระประภา
แบบตัวพิมพ์ทั้งหมดเป็นรูปแบบโอเพนไทป์ และเข้ารหัสแบบยูนิโคด แต่ละแบบมี 4 ไทป์เฟซคือ ตัวปกติ ตัวหนา ตัวเอน และตัวหนาเอน
# จักรวรรดิบัลแกเรียที่ 1
จักรวรรดิบัลแกเรียที่ 1 (,) เป็นอาณาจักรในยุคกลางของบัลแกเรียที่ก่อตั้งในปี ค.ศ. 632 ในบริเวณใกล้สามเหลี่ยมปากแม่น้ำดานูป (Danube Delta) และสลายตัวลงเมื่อปี ค.ศ. 1018 หลังจากที่ถูกผนวกเข้าเป็นส่วนหนึ่งของจักรวรรดิไบแซนไทน์ ในสมัยที่รุ่งเรืองที่สุดจักรวรรดิบัลแกเรียครอบคลุมบริเวณตั้งแต่บูดาเปสต์ ไปจนถึงทะเลดำ และจากแม่น้ำนีพเพอร์ในยูเครนปัจจุบันไปจนถึงทะเลเอเดรียติค จักรวรรดิบัลแกเรียที่ 1 มาแทนที่ด้วยจักรวรรดิบัลแกเรียที่ 2 ที่ก่อตั้งในปี ค.ศ. 1185 ชื่อทางการของประเทศตั้งแต่ตั้งมาคือ “บัลแกเรีย”П. Хр. Петров, Към въпроса за образуването на първата българска държава, Славянска филология, V, София, 1963, стр. 89—112

จักรวรรดิบัลแกเรียมีบทบาทสำคัญในทางการเมืองของยุโรปและเป็นหนึ่งในประเทศที่มีความแข็งแกร่งทางการทหารในบรรดาประเทศในยุคเดียวกัน ระหว่างปี ค.ศ. 717 ถึงปี ค.ศ. 718 พันธมิตรไบแซนไทน์และบัลแกเรียก็ได้รับชัยชนะต่ออาหรับอย่างเด็ดขาดในการล้อมเมืองคอนสแตนติโนเปิลซึ่งเป็นการช่วยให้ยุโรปตะวันออกรอดจากการถูกรุกรานโดยอาหรับและมุสลิม ต่อมาก็ได้ได้รับชัยชนะต่อข่านแห่งกลุ่มสหพันธ์ยูเรเชียอาวาร์ และขยายดินแดนไปยังที่ราบแพนโนเนียน (Pannonian Plain) และเทือกเขาทาทรา บัลแกเรียเป็นด่านอันมั่นคงในการต่อต้านการรุกรานที่เกิดขึ้นบ่อยครั้งจากชนโนแมดจากตะวันออกระหว่างยุคที่เรียกว่าสมัยการโยกย้ายถิ่นฐานในยุโรปครั้งที่สอง บัลแกเรียหยุดยั้งการรุกรานของชนเพเชเนกส์ (Pechenegs) และชนคูมันส์ (Cumans) ไว้ที่ทางตะวันออกเฉียงเหนือของบัลแกเรีย และหลังจากที่ได้รับชัยชนะอย่างเด็ดขาดต่อแม็กยาร์สในปี ค.ศ. 896 ผู้ถอยไปตั้งหลักแหล่งอย่างถาวรในบริเวณแพนโนเนีย

ทางด้านใต้ในระหว่างสงครามไบแซนไทน์–บัลแกเรีย บัลแกเรียก็ผนวกบริเวณดินแดนของสลาฟในเธรซ และบริเวณมาซิโดเนีย หลังจากที่กองทัพไบแซนไทน์ถูกทำลายล้างยุทธการอันเคียลัส (battle of Anchialus) ในปี ค.ศ. 917 แล้วจักรวรรดิโรมันอันศักดิ์สิทธิ์ก็แทบจะล่มสลาย

ชนบัลการ์นำวิธีการก่อสร้างใหม่ ๆ และยุทธวิธีในการสงครามมาสู่ยุโรป เมืองบัลแกเรียเมืองแรก ๆ สร้างด้วยหินซึ่งต่างจากการสร้างป้อมปราการด้วยอิฐของโรมัน เมืองหลวงพลิสคา (Pliska) ที่มีเนื้อที่ 27 ตารางกิโลเมตรเป็นเมืองที่ใหญ่ที่สุดเมืองหนึ่งในยุโรป ตัวเมืองมีระบบสาธารณูปโภคและพื้นอุ่นมานานก่อนเมืองเช่นปารีสและลอนดอน หลังจากรับนับถือคริสต์ศาสนาในปี ค.ศ. 864 แล้วบัลแกเรียก็กลายเป็นศูนย์กลางทางวัฒนธรรมของยุโรปสลาฟ วัฒนธรรมยิ่งวิวัฒนาการเพิ่มขึ้นเมื่อมีการประดิษฐ์อักขระซิริลลิคในเพรสลาฟ ที่บางแหล่งเชื่อกันว่าโดยผู้คงแก่เรียนบัลแกเรียชื่อเคลเมนต์แห่งโอห์ริด (Clement of Ohrid) นักประวัติศาสตร์บางคนกล่าวว่าสถานศึกษาแห่งเพรสลาฟและโอห์ริดเป็นสองมหาวิทยาลัยที่สองที่ก่อตั้งขึ้นในยุโรปหลังจากมหาวิทยาลัยคอนสแตนติโนเปิล
# ไซโคลโพรพีน
ไซโคลโพรพีน (Cyclopropene) เป็นสารประกอบอินทรีย์ที่มีสูตรเคมี C3H4  เป็นไซโคลแอลคีนที่มีขนาดโมเลกุลเล็กที่สุด มีโครงสร้างรูปสามเหลี่ยมมีมุมระหว่างพันธะประมาณ 60 ° เพราะวงแหวนมีความเครียดวงสูงทำให้ไซโคลโพรพีนยากในการตระเตรียมCarter, F. L.; Frampton, V. L. "Review of the Chemistry of Cyclopropene Compounds." Chemical Reviews; 1964; Vol 64, 497-525.
# อภินิหารมนตรามหัศจรรย์
นักแสดง 
 Dakota Blue Richards - Maria Merryweather
 Ioan Gruffudd - Sir Benjamin
 Tim Curry - Coeur De Noir 
 Natascha McElhone - Loveday 
 Juliet Stevenson - Miss Heliotrope 
 Augustus Prew - โรบิ้น 
 Andy Linden - Marmaduke Scarlet 
 Michael Webber - Digweed 
 George Mendel -  Priest 
 Sandor Istvan Nagy - Coeur De Noir's Man 
 Oliver Simor - Wedding guest 
 Zoltán Barabás Kis - Dulac 
 Ferenc Vizes - English Worker
# เบ็น (เพลง)
เบ็น  เป็นเพลงที่แต่งโดย ดอน แบล็ก และวอลเทอร์ ชาร์ฟ ขับร้องโดยไมเคิล แจ็กสันในวัย 14 ปี เมื่อ ค.ศ. 1972 เพื่อเป็นเพลงประกอบภาพยนตร์ในชื่อเดียวกัน และปรากฏอยู่ในอัลบั้ม เบ็น อัลบั้มเดี่ยวอัลบั้มที่สองของแจ็กสัน  ซิงเกิลเพลงนี้ขึ้นถึงอันดับหนึ่งในสหรัฐอเมริกา จากการจัดอันดับโดยนิตยสารบิลบอร์ด เป็นเวลาหนึ่งสัปดาห์  

ซิงเกิลนี้เป็นซิงเกิลแรกในจำนวน 13 ซิงเกิลของแจกสัน ที่ขึ้นถึงอันดับหนึ่ง (ก่อนหน้านั้นมีซิงเกิล I Want You Back, ABC, The Love You Save และ I'll Be There ที่ติดอันดับในปี 1970 ในฐานะสมาชิกวงเดอะแจ็กสันไฟฟ์)  และทำให้เขาเป็นศิลปินที่อายุน้อยที่สุดอันดับที่สาม ทีมีซิงเกิลติดอันดับหนึ่งเป็นครั้งแรก (รองจากสตีวี วันเดอร์ และดอนนี ออสมอนด์) 

เพลงเบ็น กล่าวถึงหนูชื่อ "เบ็น" ใช้เป็นเพลงนำในภาพยนตร์ปี 1972 เกี่ยวกับมิตรภาพระหว่างเด็กชายคนหนึ่ง กับหนูที่ฉลาดและมีพลังจิตที่เป็นสัตว์เลี้ยงและเป็นเพื่อนเพียงตัวเดียว  เป็นภาพยนตร์ภาคต่อของเรื่อง Williard ในปี 1971 เป็นภาพยนตร์เขย่าขวัญเกี่ยวกับหนูที่มีสติปัญญาเฉลียวฉลาด และได้รับการฝึกฝนให้ทำร้ายมนุษย์  เดิมเพลงนี้แต่งขึ้นเพื่อให้ดอนนี ออสมอนด์ เป็นผู้ขับร้อง แต่ออสมอนด์ติดการแสดงทัวร์คอนเสิร์ต จึงให้แจ็กสันเป็นขับร้องผู้บันทึกเสียงแทน

เพลงเบ็นได้รับการเสนอชื่อเข้าชิงรางวัลเพลงประกอบภาพยนตร์ยอดเยี่ยม รางวัลลูกโลกทองคำ และรางวัลออสการ์

 ชาร์ต 

ชาร์ตประจำสัปดาห์
 ชาร์ต (1972) ตำแหน่งสูงสุดAustralian KMR1Canada RPM Top Singles6Canada RPM Adult Contemporary13South Africa14UK Singles (OCC)7 US Billboard Hot 1001U.S. Billboard Adult Contemporary3U.S. Cash Box Top 1002
 ชาร์ต (1973) ตำแหน่งสูงสุดIrish Singles Chart15New Zealand (Listener)18 ชาร์ต (2009) ตำแหน่งสูงสุดAustralian ARIA Singles Chart14Irish Singles Chart24U.K. Singles Chart46

ชาร์ตสิ้นปี
 ชาร์ต (1972) ตำแหน่งCanada 18U.S. Billboard Hot 10020U.S. Cash Box45
 ชาร์ต (1973) ตำแหน่งAustralia12
# จักรวรรดิบัลแกเรียที่ 2
จักรวรรดิบัลแกเรียที่ 2 หรือ อาณาจักรซาร์แห่งบัลแกเรีย (,) เป็นจักรวรรดิในในยุคกลางของบัลแกเรียที่ก่อตั้งในปี ค.ศ. 1185 และรุ่งเรืองมาจนถึงปี ค.ศ. 1396 (หรือ ค.ศ. 1422) จักรวรรดิบัลแกเรียที่ 2 เป็นจักรวรรดิที่สืบต่อจากจักรวรรดิบัลแกเรียที่ 1 และมามีอำนาจรุ่งเรืองที่สุดในรัชสมัยของสมเด็จพระจักรพรรดิคาโลยัน และ สมเด็จพระจักรพรรดิไอวาน อาเซนที่ 2 แห่งบัลแกเรีย ก่อนที่มาจะค่อยๆ เสื่อมโทรมลงจนในที่สุดก็ถูกพิชิตโดยจักรวรรดิออตโตมันในปลายคริสต์ศตวรรษที่ 14 ถึงต้นคริสต์ศตวรรษที่ 15 จักรวรรดิบัลแกเรียที่ 2 ตามมาด้วยราชอาณาจักรที่ปกครองโดยเจ้าชายและต่อมาโดยพระมหากษัตริย์เป็นราชอาณาจักรบัลแกเรียในปี ค.ศ. 1878

มาจนถึงปี ค.ศ. 1256 จักรวรรดิบัลแกเรียที่ 2 เป็นจักรวรรดิมหาอำนาจในคาบสมุทรบอลข่านhttp://www.world66.com/europe/bulgaria/history  Bulgaria history ระหว่างนั้นไบแซนไทน์ก็ได้รับความพ่ายแพ้หลายครั้งในยุทธการต่างๆ และในปี ค.ศ. 1205 จักรวรรดิละตินที่เพิ่งก่อตั้งขึ้นก็มาถูกทำลายอย่างย่อยยับในยุทธการอันเดรียโนเปิล โดยคาโลยันแห่งบัลแกเรีย ต่อมาพระราชนัดดาของพระองค์ไอวาน อาเซนที่ 2 ก็ทรงพิชิตอาณาจักรเดสโพเททแห่งเอพิรอส (Despotate of Epiros) ได้ ซึ่งเป็นผลทำให้จักรวรรดิบัลแกเรียกลายเป็นมหาอำนาจของยุโรปในคริสต์ศตวรรษที่ 13 แต่ต่อมาจักรวรรดิก็มาเสื่อมโทรมลงหลังจากการรุกรานเป็นระยะๆ ของชนทาร์ทาร์, ไบแซนไทน์, ชนฮังการี และจากการขาดความมั่นคงทางการเมืองและจากการปฏิวัติที่เกิดขึ้นภายในจักรวรรดิเอง ในปลายคริสต์ศตวรรษที่ 14 จนถึงต้นคริสต์ศตวรรษที่ 15 จักรวรรดิบัลแกเรียก็ถูกรุกรานโดยทั่วไปโดยจักรวรรดิไบแซนไทน์ผู้เข้ามาบ่อนทำลายเศรษฐกิจและโครงสร้างทางการบริหาร, ลดจำนวนประชากรของบัลแกเรีย และ เข่นฆ่าชนชั้นปกครองของบัลแกเรียไปเป็นจำนวนมาก

ทางด้านวัฒนธรรมจักรวรรดิบัลแกเรียเป็นหนึ่งในดินแดนที่ก้าวหน้าที่สุดในบรรดาประเทศต่างในยุโรปขณะนั้นhttp://www.travel-bulgaria.com/content/unesco_boyana_church.shtml The frescoes of the Boyana Church - predecessors of the European Renaissance แม้ว่าไบแซนไทน์จะมีอิทธิพลเป็นอันมากต่อบัลแกเรียแต่ศิลปะและสถาปัตยกรรมของบัลแกเรียก็ยังสามารถดำรงความเป็นเอกลักษณ์ของตนเองอยู่ได้โดยไม่เปลี่ยนแปลง ในคริสต์ศตวรรษที่ 14 บัลแกเรียก็มีความรุ่งเรืองทั้งทางด้านศิลปะและวรรณกรรม ประชากรส่วนใหญ่ในบัลเกเรียก็เป็นผู้มีการศึกษาดี
# ราชวงศ์เซลจูก
ราชวงศ์เซลจูก (, Saljuqian) มีอีกชื่อว่า เซลจูกเติร์ก  หรือ เซลจูกเตอร์โกมัน "The defeat in August 1071 of the Byzantine emperor Romanos Diogenes
by the Turkomans at the battle of Malazgirt (Manzikert) is taken as a turning point in the history of Anatolia and the Byzantine Empire. เป็นราชวงศ์ซุนนีเชื้อสายเติร์กโอคุซที่ถูกแผลงเป็นเปอร์เซีย และมีส่วนต่อจารีตเติร์ก-เปอร์เซีย (Turco-Persian tradition)Grousset, Rene, The Empire of the Steppes, (Rutgers University Press, 1991), 161,164; "renewed the Seljuk attempt to found a great Turko-Persian empire in eastern Iran..", "It is to be noted that the Seljuks, those Turkomans who became sultans of Persia, did not Turkify Persia-no doubt because they did not wish to do so. On the contrary, it was they who voluntarily became Persians and who, in the manner of the great old Sassanid kings, strove to protect the Iranian populations from the plundering of Ghuzz bands and save Iranian culture from the Turkoman menace."Nishapuri, Zahir al-Din Nishapuri (2001), "The History of the Seljuq Turks from the Jami’ al-Tawarikh: An Ilkhanid Adaptation of the Saljuq-nama of Zahir al-Din Nishapuri," Partial tr. K.A. Luther, ed. C.E. Bosworth, Richmond, UK.  K.A. Luther, p. 9: "[T]he Turks were illiterate and uncultivated when they arrived in Khurasan and had to depend on Iranian scribes, poets, jurists and theologians to man the institution of the Empire") ในตะวันออกกลางถึงเอเชียกลางสมัยกลาง พวกเซลจุคจัดตั้งจักรวรรดิเซลจุค (1037–1194) รัฐสุลต่านเคร์มอน (1041–1186) และรัฐสุลต่านรูม (1074–1308) ซึ่งมีจุดสูงสุดกินพื้นที่ตั้งแต่อิหร่านถึงอานาโตเลีย และเป็นเป้าหมายหลักในสงครามครูเสดครั้งที่หนึ่ง

รายพระนามผู้ปกครองเซลจูก

ดูเพิ่ม
 ตะวันออกกลาง 
 สงครามครูเสด
# มูยุล มหาบุรุษพิชิตแผ่นดิน
มูยุล มหาบุรุษพิชิตแผ่นดิน (,) เป็นละครซีรีส์ที่เล่าเรื่องราวของ "องค์ชายมูยุล" หรือ พระเจ้าแทมูซินกษัตริย์องค์ที่ 3 แห่ง อาณาจักรโกคูรยอ ผู้เป็นพระราชนัดดาใน พระเจ้าทงเมียงยอง หรือ จูมง และเป็นพระโอรสใน พระเจ้ายูริ และทรงเป็นวีรบุรุษคนสำคัญของเกาหลี
โดยในได้นำมาฉายในประเทศไทยทาง สถานีโทรทัศน์ไทยทีวีสีช่อง 3 อสมท. เริ่มออกอากาศวันอาทิตย์ที่ 12 กรกฎาคม พ.ศ. 2552 เวลา 18.00 น. - 20.00 น. ต่อมาได้เลื่อนเวลาออกอากาศเร็วขึ้น 15 นาที เป็นเวลา 17.45 น. - 19.45 น. และออกอากาศซ้ำทุกวันจันทร์ - ศุกร์ เวลา 02.30 - 03.25 น. เริ่ม 26 กรกฎาคม 2555 - 20 กันยายน 2555

 นักแสดง 
ชื่อนักแสดงชื่อนักแสดงภาษาเกาหลีบทบาทซง อิล กุก송일국มูยุล หรือ พระเจ้าแทมูซินชเว จอง วอน최정원ยอน (องค์หญิงแห่งแคว้นพูยอ)จอง จิน ยอง정진영พระเจ้ายูริปาร์ก กอน ยอง박건형โทจิน (องค์ชายแคว้นพูยอ)คิม ฮเย รี김혜리พระมเหสีมียู (แม่ขององค์ชายยอจิน)คิม ฮเย ซอง김혜성องค์ชายยอจิน (น้องชายของมูยุล)ลี จง วอน이종원องค์ชายแฮเมียง (พี่ชายขอมูยุล)คิม จอง ฮวา김정화ลีจีอา (พระมเหสีของมูยุล)ลี ซี ยอง이시영ยอน ฮวา (สาวใช้ขององค์ชายยอจิน)โอ ยุน ฮา오윤하เฮยา (แม่เลี้ยงของมูยุล)คิม แจ อุล김재욱ชูพัลโซ (ทหารของมูยุล)จาง แท ซอง장태성มาโน (เพื่อนสนิทของมูยุล)คิม ซาง โฮ김상호มาฮวาง (พ่อค้าใหญ่ในโกคูรยอ)

 ลำดับรายการโทรทัศน์
# ดัชชีเบราน์ชไวค์
ดัชชีเบราน์ชไวค์  เป็นอดีตแว่นแคว้นเยอรมัน เดิมดินแดนเบราน์ชไวค์-ว็อลเฟินบึทเทิลเป็นส่วนหนึ่งของจักรวรรดิโรมันอันศักดิ์สิทธิ์ที่มาก่อตั้งเป็นดัชชีอิสระตามข้อตกลงในการประชุมแห่งเวียนนาในปี ค.ศ. 1815 โดยมีเมืองหลวงอยู่ที่เบราน์ชไวค์CATHOLIC ENCYCLOPEDIA: Brunswick (Braunschweig) 

 ดัชชีเบราน์ชไวค์-ว็อลเฟินบึทเทิล 
ตำแหน่ง “ดยุกแห่งเบราน์ชไวค์-ลือเนอบวร์ค”  เป็นของตระกูลเวลฟมาตั้งแต่ปี ค.ศ. 1235 ผู้ปกครองอาณาจักรหลายอาณาจักรทางตะวันตกเฉียงเหนือของเยอรมนี อาณาบริเวณเหล่านี้มิได้มีลักษณะเป็นรัฐอย่างเป็นทางการ เมื่อมีการแข่งขันอำนาจกันในบรรดาลูกของดยุกหลายคน ดินแดนก็มักจะถูกแบ่งย่อยออกไปอีก เมื่อสายใดสิ้นสุดลงดินแดนก็จะถูกแบ่งระหว่างสาขาต่างๆ ในตระกูล หรือบางครั้งดยุกก็อาจจะแลกเปลี่ยนดินแดนกันเอง ความเป็นอันหนึ่งอันเดียวกันของดินแดนเหล่านี้อยู่ที่ผู้ครองทั้งหลายต่างก็สืบเชื้อสายมาจากออทโทที่ 1 ดยุกแห่งเบราน์ชไวค์-ลือเนอบวร์ค

หลังจากการแบ่งแยกที่ติดต่อกันมาในที่สุดเบราน์ชไวค์-ลือเนอบวร์คก็มารวมตัวกันภายใต้แม็กนัสที่ 2 ดยุกแห่งเบราน์ชไวค์-ลือเนอบวร์ค หลังจากแม็กนัสเสียชีวิตลูกชายสามคนก็ครองอาณาจักรร่วมกัน เมื่อฟรีดริช ดยุกแห่งเบราน์ชไวค์-ลือเนอบวร์คถูกฆาตกรรมพี่น้องเบอร์นาร์ดและเฮนรีก็แบ่งดินแดนกันสองคน เฮนรีได้ดินแดนว็อลเฟินบึทเทิล
# จักรวรรดิเซลจูก
มหาจักรวรรดิเซลจูก  เป็นหนึ่งในจักรวรรดิที่สำคัญในประวัติศาสตร์โลกอิสลามช่วงยุคกลาง ก่อตั้งขึ้นโดยสุลต่านตูฆริลที่ 1 ชาวเติร์กชนเผ่าโอกูซ ซึ่งเป็นผู้รวบรวมอำนาจของชนเผ่าเติร์กในเอเชียกลางและเปอร์เซียในคริสต์ศตวรรษที่ 11

จักรวรรดิเซลจูกมีอาณาเขตครอบคลุมพื้นที่กว้างใหญ่ ตั้งแต่เอเชียกลาง เปอร์เซีย และลงไปถึงอานาโตเลีย (เอเชียน้อย) รวมทั้งอิรักและซีเรีย ซึ่งเป็นศูนย์กลางทางศาสนาและการเมืองของโลกมุสลิมในยุคนั้น โดยจักรวรรดิแห่งนี้มีบทบาทสำคัญในการปกป้องและขยายขอบเขตของอิสลามสุนนี รวมถึงการขับไล่อำนาจชีอะห์และอาณาจักรอื่นๆ ที่แข่งขันกันในภูมิภาค

ในด้านการปกครอง จักรวรรดิเซลจูกผสมผสานระบบราชการเปอร์เซียเข้ากับวัฒนธรรมเติร์ก ทำให้เกิดระบบบริหารที่มีประสิทธิภาพ โดยมีตำแหน่ง “เวซิร” (vizier) เป็นผู้ช่วยบริหารสูงสุด คล้ายกับนายกรัฐมนตรีในปัจจุบันLambton, A.K.S. Continuity and Change in Medieval Persia, SUNY Press, 1988. นอกจากนี้ยังให้การสนับสนุนศาสนาอิสลามซุนนีอย่างเข้มแข็ง ด้วยการก่อตั้งมาดราซะฮ์ (ศาสนวิชชาลัยอิสลาม) และมัสยิดในหลายเมือง ซึ่งทำให้การศึกษาและศาสนาเติบโตอย่างกว้างขวาง

จักรวรรดิเซลจูกยังมีชื่อเสียงในด้านศิลปะและสถาปัตยกรรม ที่ผสมผสานศิลปะแบบเปอร์เซียและเติร์กเข้าด้วยกัน สร้างผลงานที่มีความงดงามและมีอิทธิพลต่อยุคต่อมา เช่น การสร้างมัสยิดใหญ่ในเมืองอิสฟาฮานKennedy, Hugh. The Prophet and the Age of the Caliphates, Routledge, 2004. จักรวรรดินี้เจริญรุ่งเรืองในช่วงศตวรรษที่ 11 ถึงต้นศตวรรษที่ 12 ก่อนจะเสื่อมอำนาจและแตกแยกลงในช่วงปลายศตวรรษที่ 12 แต่ทิ้งมรดกทางวัฒนธรรมและการเมืองที่สำคัญไว้ในประวัติศาสตร์อิสลามและตะวันออกกลางอย่างยาวนาน

ประวัติ
ก่อตั้งราชวงศ์
ผู้ก่อตั้งราชวงศ์เซลจูกคือขุนศึกชาวเติร์กโอคุซนามเซลจูก เขามีชื่อเสียงจากการรับใช้ในกองทัพคาซาร์ พวกเซลจูกอพยพไปที่ฆวอแรซม์ ใกล้กับเมืองJend โดยพวกเขาเข้ารับอิสลามใน ค.ศ. 985 ฆวอแรซม์ในเวลานั้นอยู่ในการควบคุมของ Ma'munids แห่งจักรวรรดิซอมอนีด ใน ค.ศ. 999 จักรวรรดิซอมอนีดตกอยู่ใต้อำนาจของรัฐข่านคารา-ข่านแห่งทรานโซเซียนา แต่พวก Ghaznavids ครอบครองดินแดนทางใต้ของ Oxus พวกเซลจูกจึงมีส่วนร่วม โดยสนับสนุนเอมีร์ซอมอนีดองค์สุดท้าย ก่อนที่จะจัดตั้งฐานอำนาจอิสระของตนเอง

ดูเพิ่ม
 สถาปัตยกรรมเซลจูก 
 สงครามครูเสด 
 ราชวงศ์เซลจูก 

 หมายเหตุ 

เชิงอรรถ
# เลขมวล
เลขมวล (mass number, A), หรือ เลขมวลอะตอม หรือ เลขนิวคลีออน เป็นผลรวมของจำนวนโปรตอนและนิวตรอน (โปรตอนและนิวตรอนเรียกรวมกันว่านิวคลีออน) ในนิวเคลียสอะตอม เพราะโปรตอนและนิวตรอนต่างก็เป็นแบริออน เลขมวล A ก็คือเลขแบริออน B ของนิวเคลียสของอะตอมหรือไอออน เลขมวลจะต่างกันถ้าเป็นไอโซโทปที่ต่างกันของธาตุเคมี เลขมวลไม่เหมือนกับเลขอะตอม (Z) ที่แสดงถึงจำนวนโปรตอนในนิวเคลียสและสามารถใช้ระบุบธาตุได้ ดังนั้นค่าที่ต่างกันระหว่างเลขมวลและเลขอะตอมจะบ่งบอกถึงจำนวนนิวตรอน (N) ในนิวเคลียส: N=A−Z

เลขมวลจะถูกเขียนอยู่ด้านหลังหรือมุมบนด้านซ้ายของสัญลักษณ์ธาตุ เช่น ไอโซปโทปปกติของคาร์บอนคือ คาร์บอน-12 หรือ 12C ซึ่งมี 6 โปรตรอนและ 6 นิวตรอน สัญลักษณ์ไอโซปแบบเต็มรูปแบบจะมีเลขอะตอม (Z) ด้วยอยู่ด้านล่างซ้ายมือของสัญลักษณ์ธาตุ: 6C ซึ่งวิธีนี้ไม่มีความจำเป็นนักจึงนิยมละเลขอะตอมไว้

ตัวอย่าง: การสลายในธรรมชาติของคาร์บอน-14จะแผ่รังสีเบต้า ด้วยวิธีนิวตรอนหนึ่งตัวถูกทำให้เปลี่ยนสถานะกลายเป็นโปรตอนกับการปล่อยพลังงานของอิเล็กตรอนและอนุภาคต้าน  ดังนั้นเลขอะตอมจะเพิ่มขึ้น 1 (Z: 6→7) และเลขมวลมีค่าเท่าเดิม (A = 14) ขณะที่เลขนิวตรอนลดลง 1 (n: 8→7)  อะตอมผลลัพธ์เป็นอะตอมไนโตรเจน-14ซึ่งมี 7 โปรตอนและ 7 นิวตรอน:

 6C → 7N + e- + ve

ยูเรเนียม-238ปกติจะสลายให้รังสีแอลฟาซึ่งนิวเคลียสเสีย 2 นิวตรอนและ 2 โปรตรอนในรูปแบบของอนุภาคแอลฟา ดังนั้นเลขอะตอมและเลขนิวตรอนจะลดลงไป 2 (Z: 92→90, n: 146→144) ซึ่งเลขมวลจะลดไป 4 (A = 238→234) อะตอมผลลัพธ์เป็นอะตอมทอเรียม-234 และอนุภาคแอลฟา (2He2+) :Suchocki, John. Conceptual Chemistry, 2007. Page 119.

 92U → 90Th + 2He2+